Järgnev saade on valminud koostöös J.Meyeri teenistuse toetajatega.
Ära karda raskusi.
Ütle koheselt: "Suurem on see, kes minu sees, kui see, kes maailmas!"
Ja usu seda! Ära ainult tsiteeri, aga ka usu sellesse!
Korda seda endale, kui oled kodus üksi keset südaööd:
"Suurem on see, kes on minu sees, kui see, kes on maailmas!"
IGAPÄEVAELU RÕÕMUD
Tahan, et Jumala rahvas oleks lõpuaegadel vapper ja julge.
Mitte ülbe ja üleolev, aga vapper ja julge,
mis ei lase langeda hirmu lõksu, millest Piibel räägib.
Piibel ütleb, et lõpuaegadel taganevad paljud hirmu tõttu usust.
Meie mitte!
Me ei pea kartma ja tead, miks? Jumala tõttu.
Ma tean, mis maailmas toimub, aga meil on Jumal.
Ma tean, mis majanduses toimub, aga meil on Jumal.
Ma tean, mida humanistid ütlevad, aga meil on Jumal.
Jumal on me elus ja see muudab kõike!
Jumala lapse elu on totaalselt teine tänu Jumalale,
mistõttu: kui Jumal on minu poolt, kes saab olla minu vastu?
Kui Jumal on minu kõrval, keda peaksin ma siis kartma?
Kui tahame olla usklikud, peame ka käituma nagu usklikud.
Ära ole kristlane vaid stange klepsu järgi,
kui muidu tõmbud kõigest eemale.
Külastades erinevaid maid ja hiljaaegu Rwandat,
kus mõni aasta tagasi toimus genotsiid...
Imeline võimalus teenida seda kaunist rahvast.
Sealt lennuki peale minnes oli mu kurk valus ja suu põles kui tules.
Järgmisel hommikul ärgates oli tohutu peavalu ja silm täiega paistes,
kuna üks sääsk oli mu silma hammustanud.
Mind ootasid ees teenistused Euroopas,
mistõttu sain hotellis süsti selle paistes silma vastu.
Samas aga see ei peatanud mind - tegin ikka, mis tarvis.
Naasesin hiljuti Uus-Guineast,
kus tundsin end hästi.
Kuulutasin paljudele inimestele, pidasin teenistusi ja kõik oli hästi.
Tund aega peale lennukile astumist jäin nii haigeks ja hakkasin oksendama.
Ju see oli Saatana hüvastijätu suudlus!
Ma ei öelnud selle peale: "Siia ma küll enam tagasi ei tule!
Ma lihtsalt ei talu sellist deemonlikku rünnakut!"
Ma ütlesin hoopis: "Ma tulen tagasi!"
Ma ütlesin: "Ma tulen tagasi!"
Kui avasime St.Louise kesklinnas oma koguduse,
valisime selleks ühe hullemaid linnaosasid,
kus inimesed vajasid hädasti abi.
Esimesel pühapäeval kantslisse astudes
pöördusin nii põhja, lõunasse, läände kui itta ja ütlesin:
"Ma olen siin, et jääda!"
Oleme endiselt seal ja see naabruskond saab üha puhtamaks -
kuritegevus väheneb, inimesed saavad päästetud jne.
Oleme me kogenud rünnakuid? Ja veel milliseid!
Isegi mõned kogudused seal on öelnud:
"Me ei vaja mingit suurt teenistust, kes tuleb ja võtab me rahva üle."
Ja ma mõtlen endamisi: "Kuulge, katsuge olla!"
Ma pole tulnud siia teie rahvast üle võtma,
vaid neid toitma ja riietama ning olema õnnistuseks Jumalalt.
See juba on midagi, kui sa ei saa aidata inimesi ilma,
et mõni kogudus su peale ei pahandaks.
Näitab päris hästi ära, kus religioossus pesitseb, kas pole?
Usun, et ilmas on piisavalt patuseid, nii et jagub kõigile.
Ja isegi kui ma toimetaks vaid paar aastat, jaguks neid peale sedagi!
Tahaks täna õhtul sütitada teid; lasta ühel leegil tõusta te sees.
Te peate teadma, kes te olete ja kellele kuulute.
Me ei pea käituma neil lõpuaegadel nagu ülejäänud maailm.
Ära pinguta uudiste vaatamisega üle.
Jah, ma tean, sa tahad teada, mis on sündimas,
aga isegi peale uudiste vaatamist sa ikkagi ei tea, mis on sündimas.
Ma olen siin, et tuua sulle häid uudiseid.
Jeesus ütles, et Ta on tulnud tooma meile häid uudiseid ja suurt rõõmu.
Joosua 1:3 "Kõik paigad, kuhu te jalatald astub, annan ma teile."
Kui vaenlane tõuseb su vastu, ära astu mitte tagasi,
vaid liigu julgelt edasi. Liigu edasi.
Meil peab olema Pauluse suhtumine:
"Ma otsustan kätte saada selle, milleks Kristus mind on kätte saanud!"
Kristus ei surnud meie eest selleks, et meil oleks mingi surnud religioon,
et me vahiks lihtsalt ringi ja oleks õnnetud ning masenduses,
tegemata mitte midagi oma eludega.
Ta suri, et meil võiks läbi Tema olla suhe Jumalaga
ja me teeks suuri asju Jeesuse nimel ja Tema auks.
Oma inimlikkuses võis Joosua mõelda: "Ma ei saa võtta Moosese kohta."
"Mul pole vastavaid oskusi ja ma ei tea, kas ma inimestele meeldin?"
Aga vaata, mida Jumal talle ütles Joosua 1:5
"Ükski ei suuda sulle vastu panna kogu su eluajal;
nõnda nagu ma olin Moosesega, nõnda ma olen sinuga,
ma ei lahku sinust ega jäta sind maha."
Ta ei käskinud Joosual olla nagu Mooses.
Ta ütles: Mooses oli, kes ta oli tänu sellele, et mina olin koos temaga
ja ma olen sinuga nii, nagu ma olin Moosesega.
Sa ei pea muretsema, sest mina, Jumal, olen sinu poolel!"
Kui Jumal avab ukse, võid sa teha tööd, milleks pole õppinudki.
Ta võib anda sulle üleloomulikku arusaamist,
mis ületab kellegi teise haridustaseme.
Ma kuulutan praegu pea 2/3 maailmale,
aga oleks kunagi äärepealt põrunud inglise keele eksamil.
See on täiega naljakas!
Jumal kasutab selle maailma nõtru ja rumalaid, et seljatada targad.
Sa ei vaja Jumala teenimiseks tingimata mingeid oskusi,
kuivõrd head südant.
Sa ei vaja võimekust, vaid avatud olemist.
"Jumal, siin ma olen - läkita mind!"
Joosua 1:6 "Ole vahva ja tugev,
sest sina pead andma sellele rahvale pärisosaks maa,
mille ma vandega nende vanemaile tõotasin!"
Kui sina oled vahva ja tugev, võid päästa paljusid nende ahelaist.
Joosua 1:9 "Eks ole mina sind käskinud: Ole vahva ja tugev!
Ära kohku ja ära karda,
sest Issand, su Jumal, on sinuga kõikjal, kuhu sa lähed!”
Kui lähed tööle - Ta on sinuga.
Kui oled keset liiklust - Ta on sinuga.
Kui lähed poodi - Ta on sinuga.
Kui sul on probleem - Ta on sinuga.
Kui koged rõõmu - Ta on sinuga.
Jesaja 43:2 ja 5
"Kui sa lähed läbi vee, siis olen mina sinuga,
ja kui sa lähed läbi jõgede, siis ei uputa need sind;
kui sa käid tules, siis sa ei põle ja leek ei kõrveta sind.
Ära karda, sest mina olen sinuga!"
Kui Taaniel oli seal lõvikoopas,
oli Jumal seal koos temaga ja sulges lõvide suud.
Kuid need kolm Jumala sulast olid seal põlevas ahjus
ja kuningas käskis selle kütta 7x kuumemaks kui tavaliselt,
otsustasid nad siiski jääda truuks Jumalale ja mis juhtus?
Kuumus läks veelgi kuumemaks!
Oled sa vahel oma elus kogenud, et kuigi tegid õiget asja,
läks kuumus veelgi kuumemaks?
Ma olen seda sageli tundnud,
ehk siis mine tea, millal küll õige asja tegemine ära tasub?
Aga kui kuningas vaatas ahju, kuhu ta kolm meest oli kinni sidunud,
nägi ta seal korraga nelja vabalt ringi liikumas.
Sa lähed tulle seotuna kõigist oma muredest ja probleemidest
ning tuled välja koos "külalisega", vaba kõigist oma muredest jms.!
Me ei pea kartma raskusi.
Ära karda raskusi!
Ütle koheselt: "Suurem on see, kes minu sees, kui see, kes maailmas!"
Ja usu seda! Ära ainult tsiteeri seda, aga ka usu sellesse!
Ära ainult plaksuta selle peale kirikus,
aga korda seda endale, kui oled kodus üksi keset südaööd:
"Suurem on see, kes on minu sees, kui see, kes on maailmas!"
Jesaja 41:10 "Ära karda, sest mina olen sinuga;
ära vaata ümber, sest mina olen su Jumal."
Kui oled kindel ja tead, kes oled Kristuses,
pole sul vähimatki probleemi proovida erinevaid asju,
sest sa tead, et oled palju enamat kui see, mida teed või ei tee.
Sinu teod ei defineeri sind inimesena.
Maailmas küll tehakse nii, aga mitte Jumala kuningriigis.
Hirm inimeste ees halvab meid paljusid, kas pole?
Mida nad küll teevad või mõtlevad?
Kas nad hülgavad mu, kui midagi sellist teen?
Paulus ütleb Galaatlastele 1:10,
et kui ta oleks tahtnud olla populaarne inimeste silmis,
poleks ta saanud olla Jeesuse Kristuse apostel.
Huvitav, kui paljud jäävad ilma oma saatusest,
kui saavad teada, et Jumala tahte täitmine
toob kaasa osade inimeste põlguse?
Kui paljud armuvad radikaalselt Jeesusesse
ja siis nende oma pereliikmed hülgavad nad.
See on alati keegi, kes tähendab sulle midagi.
Keegi lähedane sõber või pereliige, kellest hoolid; keegi, kellega vajad suhet.
Kas sa arvad, et Saatan ei kasuta seda ära?
Me peame üles ärkama ja mõistma, et Saatan kasutab hirmu inimeste ees
takistamaks meid omamast sügavat ja tähendusrikast suhet Jumalaga.
Me teame seda kõike.
Kui kogesin Jumala kutset teenistusse ja Dave oli sellega nõus
ning me tegime oma esimesi samme,
siis meid visati kogudusest välja, me kaotasime oma sõbrad;
me oma pereliikmed tõusid me vastu ja mõistsid meid hukka.
Nad ei saanud aru, mida me teeme.
Paljud arvasid, et ma naisena ei tohiks teha seda, mida ma teen.
Mul pole aimugi, kuidas ma veel endiselt siin olen?!
Vaadates tagasi kõigele, millest Jumal on mind läbi viinud,
siis - kui Teda poleks olnud, poleks ma suutnud vastu pidada.
Kuid nii on - Ta on meiega ja kaitseb meid,
andes armu, mis kannab läbi ja edasi.
Sina pead vaid lubama, et ei anna alla
ega lase inimeste arvamustel kontrollida end.
Vaatame Jesaja 8:13 - võrratu salm inimeste kartuse kohta.
Kui me kardame inimesi ja kummardume nende ees,
on see tegelikult Jumala jaoks solvav.
"Pidage pühaks vägede Issandat,
tema olgu teie kartus ja tema olgu teie hirm!
(Ja ärge solvake Teda inimeste kartuse ja usaldamatusega.)
Kas pole hästi öeldud?
Mina ei taha solvata Jumalat seeläbi,
et lasen inimeste arvamustel kontrollida oma tegusid.
Peame õppima inimeste rünnakuid eneste pealt maha raputama.
See on see, mida Jeesus oma jüngritele õpetas.
Luuka 9:1-5 saatis Ta jüngrid kahekaupa välja kuulutama evangeelumi
ja tervendama haigeid.
Ta ütles, et kui lähete kuhugi linna, kus teid põlatakse ja kritiseeritakse,
siis pühkige selle linna tolm oma jalgadelt
ja minge teise linna,
kuna linnadest ei tule iial puudust kuni minu tagasitulekuni.
Meie eludes on ka nii:
me liigume edukalt edasi, täites seda, milleks Jumal meid on kutsunud
ja siis korraga kogeme rünnakuid ja tõrjumist.
Inimhinge jaoks pole midagi hullemat kui olla tõrjutud inimeste poolt,
kelle heakskiitu kõige enam ihkad.
Seetõttu kulutame tohutul hulgal aega selle peale, et meid ei hüljataks.
Aga samas - kui tahad teha midagi Jumala heaks; teha suuri asju
ja vallutada see maa, mille eest Jeesus sinu heaks suri,
siis pead seisma silmitsi ka hüljatusega!
Aga hea uudis on see, et Jumal on koos sinuga.
Ta on tõotanud, et ei jäta sind iial
ja kui kõik teised hülgavadki su, siis tegelikkuses hülgavad nad Jumala.
Sest kui Jumal läkitab su välja ja inimesed hülgavad su,
siis tegelikkuses hülgavad nad Jumala otsuse ja tahte.
Apostlite teod 28:3-5 läks Paulus Malta saarele.
Tegi seal tule üles ja kuulutas selle ümber inimestele,
kui korraga väga mürgine madu tuli tulest ja hakkas talle kätte kinni.
Inimesed ütlesid seepeale:
"Oi, see mees on küll kas mõrvar või muidu halb inimene ja nüüd ta sureb!"
Paulus aga ei tõstnud seepeale kisa...
Piibel ütleb, et Paulus lihtsalt raputas selle mao maha
ja jätkas oma jutlust.
Tead, mis? Ma õpin üha enam ja enam raputama inimeste rünnakuid maha.
Kui paljud teist peaks seda sama tegema?
Sa andsid endast parima, aga ikka tõusti su vastu? Raputa see maha!
Sind kritiseeritakse Jumala järgimise pärast? Raputa maha!
Andsid oma parima ja uskusid ametikõrgendusse,
mille sai hoopis jumalakartmatu inimene, kes isegi valetas su peale
ja sa mõtled: "Mida värki?"
Hoia alal õige suhtumine ja vaata, mida Jumal su heaks teeb!
Kui see su vastülendatud kolleeg vajaks järgmisel nädalal küüti,
siis ma läheks talle järgi ja viiks ta tööle.
Sa ütled: "See pole ju normaalne!"
Just nimelt! Aga me ei peagi olema normaalsed.
Meil on uus normaalsus!
Kas see annab teile täna midagi?
See Jumala faktor kõiges...
Apostlite teod 7:9-10 Joosepi lugu.
"Ja peavanemad kadestasid Joosepit ja müüsid ta ära Egiptusesse,
ent Jumal..."
Assa mait! Edasi pole vaja minnagi!
Nad vihkasid teda, sest tal oli unistus.
Nad vihkasid teda, sest ta oli pesamuna ja isa silmatera.
Ent Jumal...nägi Joosepi südant
ja kuhu iganes ta ka läks, Jumal pani ta valitsema millegi üle.
Isegi vanglas olles valvas ta kogu vangla üle!
Temast sai Egiptuse valitseja, kes aitas oma peret, kui häda käes.
1 Moosese 50:20
"Te mõtlesite küll mu vastu kurja, aga Jumal pööras selle heaks!"
Mu isa kuritarvitas mind seksuaalselt pikki aastaid mu elust.
See ei juhtunud vaid korra või paar, vaid sadu kordi
ja see oli täielik õudusunenägu.
See murdis mu. Ta röövis mu puhtuse ja lapsepõlve.
Ma elasin hirmu all.
Nägin, kuidas ta iganädalaselt purjus peaga koju tuli,
mu ema peksis, röökis, karjus ja märatses.
Mul ei tohtinud olla ühtegi sõpra ja ma ei tohtinud käia spordiüritustel.
Aga Jumal!
Jumal sekkus olukorda
ja Ta ütleb ka sulle:
"Ma sekkun su segadusse ja muudan selle sõnumiks,
kui vaid lased!"
"Ma võtan su segaduse ja pööran selle imeks su elus!"
"Ma kasutan seda elu sõnnikut, et "väetada" sind ja kasvatada sind üles,
viies sind kohta, kus saad teha suuri asju Jumalale,
hoides samal ajal õiget suhtumist."
Raskustest läbiläinud inimesed kasvavad suureks.
Need on olukorrad, kus õpid Jumalat väga hästi tundma.
Aga Jumal!
Mulle nii meeldib see - aga Jumal!
Piibel ütleb Apostlite tegude 10 ptk's, et Jeesus käis ringi ja tegi head,
aga ometi nad vihkasid Teda.
Nad lõid Ta risti ja Ta suri kohutavat surma ristil.
Kui aga Saatan oleks teadnud, mis tegelikult toimub,
poleks ta eales Au Kuningat risti löönud,
sest seeläbi avas ta igale inimesele, kes eales maamuna peal elamas,
võimaluse astuda elavasse suhtesse Jumalaga.
Jah, Jeesus löödi risti, aga Jumal äratas Ta surnuist.
Aga Jumal!
Ja lõpuks veel Efeslaste kiri...
Öelge: "Aga Jumal!"
Vahet pole, kuidas te elu on alanud - tähtis on see, kuidas see lõppeb.
Ja kui Jumal on su elus kaasas, saab sul olema võrratu lõpp!
Sest Jumala faktor on su elus kaasas.
Järgnevaid salme tuleb hoolega tähele panna,
aga samas on need kaunimad kui ettegi suudaks kujutada.
Efeslastele 2:1 jne.
"Jumal on teinud elavaks ka teid,
kes te olite surnud oma üleastumistes ja pattudes,
milles te varem käisite selle maailma ajastu viisil,
vürsti viisil, kellel on meelevald õhus,
vaimu viisil, kes nüüdki on tegev sõnakuulmatute laste seas."
Kui paljud teist mäletavad veel seda kohutavat elu, kui olite nii seotud?
"Kelle seas ka meie kõik varem käisime oma lihalikes himudes,
tehes liha ja mõtete tahtmist mööda."
Armas aeg, mäletan nii selgelt veel seda aega,
kui ärkasin hommikul üles ja mu mõistus ütlesi: "Oled masendunud!"
ja ma olingi seepeale terve päeva masendunud.
Mida iganes mu mõistus ütles, seda ma tegin.
Mis iganes tunne peale tuli, seda tegin.
Ma ei tundnud Jumala Sõna, ega teadnud, mis on olemas mu jaoks.
Ma elasin pimeduses ja sidumistes,
sest keegi polnud mulle õpetanud midagi enamat.
"Me olime loomu poolest viha lapsed nagu teisedki."
Milline mülgas! Mõelgem vaid hetkeks, millises mülkas me olime!
Surnud oma pattudes! Kontrollitud deemonite poolt,
elades pimeduses ja olles petetud, teadmata tegelikku tõde.
Salm 4: "Aga Jumal..." Aga Jumal!
"Kes on rikas halastuselt,
on meid koos Kristusega teinud elavaks oma suure armastuse pärast,
millega ta meid on armastanud, kuigi me olime surnud üleastumistes
- armu läbi te olete päästetud! -,
ning on meid koos temaga üles äratanud
ja asetanud taevasesse olukorda Kristuses Jeesuses."
Olles surnud oma pattudes ja kontrollitud deemonite poolt,
oli Jumala faktor siiski mu elus.
Ta tõstis mind mu patususest ja surmast
ning pani Jumala elu elama mu sisse.
Aga Jumal!
Tahaks tänasest õpetusest tuua esile ühe konkreetse mõtte:
mis iganes ka maailmas ei juhtuks,
või mis iganes raskusi sa omaenda elus praegu ei koge -
"Jumala faktor" on sinu poolel.
Rooma 8:31 ütleb: "Kui Jumal on meie poolt, kes võib olla meie vastu?"
Kui Jumal on meie poolt, siis keda peaksime kartma?
Jumala faktori omamine tähendab,
et Jumalal on meelevald iga inimese ja olukorra üle, mis su vastu tõuseb;
iga hirmu üle, mida võid kogeda.
Mis on parim asi, mida raskustes teha?
Jätkata armastuses käimist.
Sageli, kui kogeme raskusi või probleeme, tõmbume endasse
ja muutume turtsakaks ning pahaseks, koheldes ehk teisigi halvasti,
kuna meil on probleem.
Samas ei näinud me kunagi Jeesust nii käitumas -
Tema käis alati armastuses.
Paljud teist võivad olla raskustes praegu
ja te küsite Jumalalt: "Mida Sa tahad, et ma teeksin?"
Aga võta tänast jutlust kui Jumala kõnet iseendale,
misläbi Ta ütleb sulle: "Käi armastuses!"
Armastus on väga, väga võimas asi!
Täna pakun teile 6-h õpetussarja "Armastuses käimine",
mis ma usun, võib olla teile suureks õnnistuseks.
Ma ei jätaks seda võimalust kasutamata!
Kuidas sinu armastuses käimine välja näeb?
Kas see peegeldab Jumala loomust ja ehitab teisi üles,
või peab meeles paha, on isekas ja vihastub kergelt?
Täna pakume sulle õpetust "Armastuses käimine",
mida saab tellida meie kodulehe kaudu.
Õpi, kuidas käia igapäevaselt armastuses.
Oled sa supernaine või mitte, me kõigi enesekindlus sattub löögi alla
ja me ei tea, kas jaksame enam päevagi.
Joyce on andnud välja laheda "Enesekindla naise päevaraamatu",
mis on täis julgustavaid mõtteid ja piiblisalme,
et aidata sul olla naine, kelleks Jumal sind loonud.
Kui keegi püüab sind maha kiskuda, toob see raamat su Jumala tõeni
ja sa oled peatamatu!
Tahan võtta hetke, et väljendada oma tänu
kogu su toe ja palvete eest möödunud aastal.
Tänu sulle oleme saanud teha palju võrratuid asju üle maailma,
mis aitavad inimestel Kristust paremini tundma õppida.
Olime esimeste seas, kes osutasid toidu -ja ravimiabi Haitil
ning lõid inimestele võimaluse alustada uut elu uutes kodudes,
mille me teenistus rajas.
Me poleks saanud seda teha ilma sinu abita.
Me jätkame Haiti tööd, aidates inimestel taastada oma elusid.
Paljud on saanud meditsiinilist abi Uus-Guineas, Aafrikas;
Kesk-Ameerikas ja Indias kuni abi osutamiseni välja Ameerikas.
Ühtlasi oleme välja jaganud 2 miljonit kingipakki Ameerika vangidele,
mis hõlmas endas ka ühte minu raamatut.
Nii et me jagame neile ka Jumala Sõna.
Üle 10 a on need asjad peegeldanud vangidele Jumala armastust,
pakkudes neile võimalust leida uus elu Jeesuses Kristuses.
Tänu teile toimivad edukalt ka me toitlustusprogrammid.
Jagasime välja 20 miljonit toiduportsu nii Ameerikas kui üle maailma.
Tuhanded inimesed saavad igapäevaselt osa toidust, haridusest
ja teadmisest, et neid pole unustatud.
Jätkame evangeeliumi jagamist 2/3 maailmale läbi tele ja raadio.
Tervenemised, täius ja pääste jõuavad inimesteni paikades,
kuhu me füüsiliselt ise ei jõuaks, aga kuhu meedia abiga siiski.
Nii et suur, suur tänu seismast me kõrval,
et võita kogu maailm Kristusele.
Sinu panus tõesti muudab midagi!
Tõlge: Anne-Ly Raukas
Nähtud saade valmis koostöös J.Meyeri teenistuse toetajatega.